b"\n_START_ARTICLE_\nJason Patric\n_START_SECTION_\nBiografia\n_START_PARAGRAPH_\nJason Patric va n\xc3\xa9ixer el 17 de juny de 1966 a Nova York, Estats Units concretament al fam\xc3\xb3s barri de Queens, fill de Linda Miller i Jason Miller, tots dos actors. \xc3\x89s n\xc3\xa9t de Jackie Gleason. T\xc3\xa9 un germ\xc3\xa0 anomenat Joshua John Miller. Va anar  a la prestigiosa escola, en la qual nom\xc3\xa9s assistien homes, Don Bosco Preparatory High School, al nord de Nova Jersey. T\xc3\xa9 doble nacionalitat, irlandesa i nord-americana._NEWLINE_Jason Patric va debutar amb el telefilme Amor dif\xc3\xadcil (1985) per posteriorment intervenir en The Lost Boys (1987) en la qual va compartir cartell amb Kiefer Sutherland o Dianne Wiest i que va ser dirigida per Joel Schumacher. Despr\xc3\xa9s de participar en produccions que van deixar indiferent al p\xc3\xbablic i a la cr\xc3\xadtica, la seva primera gran oportunitat li arribaria amb drama Sleepers (1996) al costat de Kevin Bacon, Robert De Niro, Brad Pitt i Dustin Hoffman; la cinta va ser ben rebuda per la cr\xc3\xadtica i p\xc3\xbablic, recaptant 165 milions de d\xc3\xb2lars en tot el planeta. Despr\xc3\xa9s protagonitzaria al costat de Sandra Bullock i Willem Dafoe la seq\xc3\xbcela de Speed (1994) titulada Speed 2: Cruise Control (1997) en la qual interpretava a Alex Shaw, un agent de policia que es veia embolicat en problemes quan el creuer en el qual viatjava amb la seva promesa era segrestat per un llun\xc3\xa0tic. El film va ser estomacat per la majoria de la premsa especialitzada i li va suposar la seva primera candidatura al Razzie._NEWLINE_Posteriorment va participar en el drama de Neil LaBute Your Friends & Neighbors (1998), en la qual apareixia al costat de Ben Stiller o Aaron Eckhart, i per la qual va rebre una nominaci\xc3\xb3 al Satellite Award al millor actor de repartiment en drama; i en el thriller Narc (2002)  en el qual tenia com a company de repartiment a Ray Liotta, va ser dirigida per Joe Carnahan i produ\xc3\xafda per Tom Cruise. El film va ser recolzat per la premsa i va ser candidat al gran premi del jurat en el Festival de Cinema de Sundance. Anys m\xc3\xa9s tard va participar en el remake titulat The Alamo (2004), protagonitzat per Dennis Quaid i Billy Bob Thornton i dirigit per John Lee Hancock. El film no va funcionar comercialment, estimant-se unes p\xc3\xa8rdues de 120 milions de d\xc3\xb2lars._NEWLINE_Despr\xc3\xa9s d'uns anys d'abs\xc3\xa8ncia en grans projectes va reapar\xc3\xa8ixer en el drama dirigit pel guanyador de l'\xc3\x93scar Paul Haggis In the Valley of Elah (2007), protagonitzada per Tommy Lee Jones, Susan Sarandon i Charlize Theron, la cinta va ser ben rebuda per gran quantitat de cr\xc3\xadtics. Posteriorment vindrien personatges secundaris en el drama familiar My Sister's Keeper (2009), al costat de Cameron Diaz i la pel\xc2\xb7l\xc3\xadcula d'acci\xc3\xb3 The Losers (2010), amb Chris Evans o Zoe Saldana; nom\xc3\xa9s va recaptar 23 milions de d\xc3\xb2lars als Estats Units, malgrat que les expectatives eren superiors.\n_START_SECTION_\nVida privada\n_START_PARAGRAPH_\nJason Patric va estar sortint durant dos anys (1991, 1992) amb Julia Roberts, despr\xc3\xa9s que aquesta cancel\xc2\xb7l\xc3\xa9s les seves noces amb Kiefer Sutherland, \xc3\xadntim amic de l'actor. Tamb\xc3\xa9 se li coneixen diferents relacions amb Sandra Bullock, Robin Wright Penn o Christy Turlington, amb la qual va mantenir una relaci\xc3\xb3 entre 1995 i 1999, actualment, Christy Turlington \xc3\xa9s l'esposa d'Edward Burns._NEWLINE_L'any 2004 va ser arrestat sota c\xc3\xa0rrecs d'intoxicaci\xc3\xb3 p\xc3\xbablica i resist\xc3\xa8ncia a l'autoritat en la localitat d'Austin, Texas, Estats Units. Patric va al\xc2\xb7legar que les acusacions eren falses. L'oficina del fiscal finalment va retirar els c\xc3\xa0rrecs contra l'actor, entre els quals s'inclo\xc3\xafen l'assalt a un agent de policia. Posteriorment, va demandar al policia que el va detenir, per violar els seus drets civils, per\xc3\xb2 el jurat federal va fallar a favor de l'oficial._NEWLINE_Jason Patric est\xc3\xa0 sortint amb l'actriu Gia Mantegna des de 2014."